CELEX: 62017TN0147
Language: et
Date: 2017-03-02 00:00:00
Title: Kohtuasi T-147/17: 2. märtsil 2017 esitatud hagi – Anastassopoulos jt versus nõukogu ja komisjon

26.6.2017   
            
            
               ET
            
            
               Euroopa Liidu Teataja
            
            
               C 202/20
            
         2. märtsil 2017 esitatud hagi – Anastassopoulos jt versus nõukogu ja komisjon
   (Kohtuasi T-147/17)
   (2017/C 202/34)
   Kohtumenetluse keel: prantsuse
   
      Pooled
   
   
      Hagejad: Nikolaos Anastassopoulos (Nea Erythraia, Kreeka), Aristeidis Anastassopoulos (Nea Erythraia), Alexia Anastassopoulos (Nea Erythraia), Maria-Myrto Anastassopoulos (Nea Erythraia), Sophie Velliou (Kifissia, Kreeka) (esindajad: advokaadid K. Floros ja M. Meng-Papantoni)
   
      Kostjad: Euroopa Liidu Nõukogu ja Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tunnistada käesolev hagi vastuvõetavaks ja põhjendatuks;
            
         
               —
            
            
               rahuldada kahju hüvitamise nõuded, mõistes esimese hageja kasuks välja 123 442 eurot ja kolmele järgmisele hagejale igaühele 61 721 eurot ning viiendale hagejale 120 900 eurot või teise võimalusena vastavalt 38 227,20 euro, de 19 107,60 euro ja 37 440 euro suurused summad, millele igal juhul lisandub viivis;
            
         
               —
            
            
               mõista kohtukulud välja kostjalt, olenemata sellest, kuidas vaidlus lahendatakse.
            
         
      Väited ja peamised argumendid
   
   Hagejad osutavad oma nõude põhjendamiseks diskrimineerimiskeelu kui aluspõhimõtte rikkumisele selles osas, mis puudutab erinevate olukordade erinevat kohtlemist, samuti Euroopa Liidu põhiõiguste harta (edaspidi „harta“) artikli 21 rikkumisele, kus on seda põhimõtet täpsustatud.
   Hagejad väidavad, et neile on tekitatud olulist rahalist kahju, kuna nende riigivõlakirjadele kohaldati seadust 4050/12, mida nimetatakse ka „PSI“ (Private Sector Investment), koheldes neid samamoodi (kaasa arvatud sama väärtuskärpe määr (haircut)) nagu juriidilisi isikuid, st pankasid ja sihtotstarbelisi fonde, hoolimata nende põhimõttelistest erinevustest.
   Nad leiavad, et selle on põhjustanud Eurorühma esimees ja/või Eurorühm kui selline, kes keelasid mitte ainult füüsiliste isikute vabastamise haircut’ist, vaid ka kõik hilisemad kompenseerimismeetmed, samuti komisjon, kes andis oma nõusoleku ja heakskiidu eespool nimetatud põhimõtte ja harta artikli 21 selliseks rikkumiseks, hoolimata talle ELL artikliga 17 pandud kohustusest, mida on tõlgendatud 20. septembri 2016. aasta kohtuotsusega Ledra Advertising jt vs. komisjon ja EKP (C-8/15 P –C-10/15 P, EU:C:2016:701).